În baza articolului 10 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și din domeniul nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/15 și 10/17) și art. 24 alineatul 2 din Hotărârea Adunării Provinciei privind administraţia provincială ("Buletinul oficial al P.A.V.", nr. 37/14 și 54/14 – altă hotărâre, 37/16 şi 29/17), secretarul provincial pentru educaţie, reglementări, administraţie şi minorităţile naţionale-comunităţile naţionale emite

REGULAMENTUL

PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE – COMUNITĂŢILE NAŢIONALE PENTRU FINANŢAREA ŞI COFINANŢAREA PROGRAMELOR ŞI PROIECTELOR DIN DOMENIUL CONSOLIDĂRII COMPETENŢELOR LINGVISTICE LA ELEVII ŞCOLILOR ELEMENTARE ȘI MEDII DIN P.A. VOIVODINA

**Articolul 1**

 Prin prezentul regulament se stipulează modul, condiţiile, priorităţile şi criteriile de repartizare a mijloacelor bugetare (în continuare: mijloacele) pentru finanţarea şi cofinanţarea programelor şi proiectelor din domeniul consolidării competențelor lingvistice la elevii școlilor elementare și medii din Provincia Autonomă Voivodina (în continuare: P.A. Voivodina), în conformitate cu apropriaţiile aprobate în baza hotărârii privind bugetul Provinciei Autonome Voivodina în cadrul părţii speciale a Secretariatului Provincial pentru Educaţie, Reglementări, Administraţie şi Minorităţile Naţionale – Comunităţilor Naţionale (în continuare: Secretariatul).

**Articolul 2**

 Drept la repartizarea mijloacelor au instituţiile de educaţie şi instrucţie elementară și medie din teritoriul P.A. Voivodina, al căror fondator este Republica Serbia, Provincia Autonomă sau unitatea autoguvernării locale, care sunt gazdele competiţiilor districtuale şi interdistrictuale de cunoaştere a limbii (maghiare, române, slovace, rutene şi croate) şi a culturii lingvistice (în continuare: beneficiarii).

**Articolul 3**

 Programele şi proiectele prevăzute la articolul 1 al prezentului regulament se finanţează şi cofinanţează prin concurs (în continuare: concursul), pe care Secretariatul îl publică cel puţin o dată pe an, în conformitate cu planul financiar al Secretariatului.

 Concursul conţine date privind denumirea actului în baza căruia se publică concursul, nivelul mijloacelor în total prevăzute pentru repartizare conform concursului, cine se poate prezenta la concurs şi pentru ce destinaţii, date privind criteriile conform cărora se face clasamentul cererilor la concurs, modul şi termenul de depunere a cererilor la concurs, precum şi altă documentaţie, prin care se dovedeşte îndeplinirea condiţiilor de prezentare a cererilor la concurs.

**Articolul 4**

 Concursul se publică pe pagina oficială de internet a Secretariatului, în „Buletinul oficial al Provinciei Autonome Voivodina“ şi într-unul din mijloacele de informare publică, care se distribuie pe întreg teritoriu al P.A. Voivodina.

 Concursul se poate publica şi în limbile minorităţilor naţionale-comunităţilor naţionale care sunt în uz oficial în activitatea organelor P.A. Voivodina.

**Articolul 5**

 Cererea la concurs se prezintă în formă scrisă, pe formularul unic care se publică pe pagina internet a Secretariatului şi care conţine obiectivul, activităţile, beneficiarii, planul financiar şi durabilitatea programelor şi proiectelor cu termenul încheierii acestora.

 O persoană juridică poate prezenta o cerere.

**Articolul 6**

 Secretariatul îşi rezervă dreptul de a-i solicita semnatarului cererii, după necesitate, documentaţie şi informaţii suplimentare.

**Articolul 7**

 Comisia nu va lua în dezbatere:

* cererile incomplete (cererile care nu conţin documentaţia completă necesară pentru anunţarea la concurs, care nu sunt semnate şi autentificate cu sigiliul, cu rubrici necompletate, completate cu creionul, cererile care nu sunt prezentate pe formularul corespunzător sau conţin date indescifrabile şi ilizibile);
* cererile sosite după termenul prevăzut (cererile trimise după termenul care este menţionat ca ultima zi a concursului);
* cererile nepermise (cererile prezentate de către persoanele care sunt neautorizate şi de subiecţii care nu sunt prevăzuţi în concurs);
* cererile care nu se referă la destinaţiile prevăzute la articolul 10 al prezentului regulament;
* cererile care se referă la achiziţia de echipament sau întreţinerea echipamentului care este în funcţia realizării proiectului;
* cererile beneficiarilor care în perioada precedentă nu au justificat mijloacele acordate prin rapoartele financiare şi narative;
* cererile beneficiarilor care raportul narativ/financiar privind realizarea programului/proiectului din perioada de concurs precedentă nu l-au remis în termenele prevăzute.

**Articolul 8**

Secretarul provincial competent pentru activităţile din domeniul educaţiei (în continuare: secretarul provincial) înfiinţează Comisia pentru desfăşurarea concursului de repartizare a mijloacelor pentru finanţarea şi cofinanţarea programelor şi proiectelor din domeniul consolidării competenţelor lingvistice la elevii şcolilor elementare și medii (în continuare: Comisia).

 Comisia examinează cererile prezentate la concurs.

 Comisia stabileşte îndeplinirea condiţiilor prevăzute în concurs.

 În urma examinării cererilor prezentate la concurs, Comisia întocmeşte propunerea justificată pentru repartizarea mijloacelor şi o remite secretarului provincial.

**Articolul 9**

 Secretarul provincial examinează propunerea Comisiei şi hotărăşte prin decizie cu privire la repartizarea mijloacelor beneficiarilor.

 Decizia prevăzută la alineatul 1 din prezentul articol este definitivă.

 Rezultatele concursului se publică pe pagina de internet a Secretariatului.

**Articolul 10**

 Cu prilejul examinării cererilor la concurs, Comisia va lua în considerare programele şi proiectele din domeniul educaţiei şi instrucţiei elementare și medii, care se referă la consolidarea competenţelor lingvistice la elevii şcolilor elementare și medii, persoane aparţinând comunităţilor naţionale, care frecventează cursurile în limba maternă, limbă minoritară, prin organizarea şi realizarea competiţiilor didtrictuale şi interdistrictuale de cunoaştere a limbii (maghiare, române, slovace, rutene şi croate) şi a culturii lingvistice și conform Calendarului competițiilor și manifestărilor elevilor școlilor elementare și medii, pe care îl adoptă Ministerul Învățământului, Științei și Dezvoltării Tehnologice al Rapublicii Serbia.

**Articolul 11**

Cu prilejul stabilirii nivelului mijloacelor pentru repartizare, se aplică următoarele criterii:

1. Răspunsul la tema proiectului
* Obiectivele şi activităţile proiectului în conformitate cu priorităţile concursului
* Obiectivele proiectelor sunt clare, concrete şi realizabile
* Activităţile sunt reale şi adecvate pentru atingerea obiectivelor
1. Impactul proiectului propus
* Vizibilitatea proiectului
* Durabilitatea rezultatelor proiectului
1. Competenţa propunătorului şi experienţa de până în prezent
* Experienţa de până în prezent la realizarea proiectului care contribuie la avansarea activităţii educativ-instructive.

**Articolul 12**

Obligaţia pentru repartizarea mijloacelor Secretariatul Provincial o va prelua în baza contractului, în sensul legii prin care se reglementează sistemul bugetar.

**Articolul 13**

 Beneficiarul este dator ca mijloacele acordate să le folosească conform destinaţiilor şi în mod legal, iar mijloacele necheltuite să le restituie în bugetul P.A. Voivodina.

 Beneficiarul are obligaţia de a prezenta raport privind folosirea mijloacelor cel târziu în termen de 15 (cincisprezece) zile de la termenul stabilit pentru realizarea destinaţiei pentru care au fost repartizate mijloacele, cu documentaţia aferentă pe care au autentificat-o persoanele responsabile.

 Beneficiarul are obligaţia ca mijloacele obţinute să le restituie în bugetul P.A. Voivodina, dacă se demonstrează că mijloacele nu se folosesc pentru realizarea destinaţiei pentru care au fost acordate.

 Dacă beneficiarul nu remite raportul prevăzut la alineatul 2 din prezentul articol, îşi pierde dreptul de a concura pentru repartizarea mijloacelor cu noi programe, respectiv proiecte.

 În cazul suspectării că mijloacele acordate în anumite cazuri n-au fost folosite conform destinaţiei, Secretariatul va demara procedura în faţa organului provincial al administraţiei competent pentru inspecţia bugetară, în vederea controlului folosirii mijloacelor conform destinaţiei şi în mod legal.

**Articolul 14**

 Pe data intrării în vigoare a prezentului regulament se abrogă Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru cofinanţarea programelor şi proiectelor din domeniul consolidării competenţelor lingvistice la elevii şcolilor elementare şi medii din P.A. Voivodina („Buletinul oficial al P.A.V.“, numărul 7/18).

**Articolul 15**

Prezentul regulament intră în vigoare pe data publicării lui în „Buletinul oficial al Provinciei Autonome Voivodina” şi va fi postat pe pagina oficială internet a Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale.

SECRETARIATUL PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE-COMUNITĂŢILE NAŢIONALE

Numărul: 128-451-496/2019-01

Novi Sad, 20.02.2019